**1 сл Хөрмәтле Фәрит Хәйруллович! Альберт Илгизәрович!**

**Җыелышта катнашучылар һәм килгән кунаклар!**

 2 **сл** Кошман авыл җирлеге үзенең эшендә Уставка һәм “Россия Федерациясендә җирле үзидарәне оештыруның гомуми принциплары турында”дигән 131 Федераль Законга таянып эшли . Кошман авыл җирлеге составына Кошман авылы һәм Урсак урманчылыгы поселогы керә.

 Район күләмендә 17 авыл җирлеге арасында квартал саен ясалып бара торган рейтингта безнең авыл җирлеге еллык нәтиҗәләр буенча 1 нче урында . Рейтингтагы алдынгы урын ул- бөтен авыл җирлегендәге яшәүче халыкның тырыш хезмәтенә куелган бәя дип санарга кирәк. Эшчәнлеккә бәя 15 төр буенча, ягъни социаль-икътисади үсешкә карап куела. Мин үз чыгышымда сезне авыл җирлеге эшчәнлеге белән таныштырырга телим.

 **3сл** **4 сл** 2013 елда авыл жирлеге бюджетының керем һәм чыгым өлеше 1 млн. 091мең сум булса, ел ахырына керем өлешенең планы 1млн 582 мең булды, үтәлеш 1 млн 771 мең сумны тәшкил итте. **5сл** Бюджетта каралган акча урынлы файдаланылды, үтәлеш 112% булды. **6 сл** Авыл җирлегенең бюджеты үзебездән жыелган салымнар исәбенә тулыландырыла. Аның планы 335900 булса,үтәлеш 792365 сум,яки 236 % булды.

**7 сл АВЫЛ ҖИРЛЕГЕНДӘ ШӘХСИ ХУҖАЛЫКЛАР**

Бүгенге көндә авыл җирлегендә шәхси хуҗалыкларны үстерү һәм халыкның активлыгын арттыру - иң мөһим чараларның берсе булып тора .

 Авылда яшәүчеләрнең тормыш-көнкүрешен тагын да яхшыртуга хөкүмәт дәрәҗәсендә зур игътибар бирелүе бер дә гаҗәп түгел.Чөнки авыл- ил терәге. Дөрес, бу эшкә хезмәт сөючеләр, тәвәкәлләр генә алына. Ә безнең авыл җирлегендә халыкның күпчелеген шундый уңганнар тәшкил итә.**8 сл** Ел саен 3-4 яңа төзелеп сафка баскан йортлар, янкормалар, терлек тораклары - болар халыкның тырышлыгын раслаучы мисал.

 **9 сл** Ярдәм итүнең иң нәтиҗәле формасы - авыл халкына субсидияләнгән кредитлар бирү. Агымдагы елда шундый кредитны 55 хуҗалык 15 млн 134 мең сум күләмендә, 2006 елдан башлап 250 хуҗалык 46 млн 328 мен сум күләмендә алдылар. **10 сл**.Авыл җирлегендә бүгенге көндә 21 йөк машинасы, 128 җиңел машина ,18 трактор, 8 мотоблок бар. Программа хуҗалыкны үстерергә, ныгытырга мөмкинлек бирә.

 Заманча гаилә фермалары төзү буенча республикада актив эш алып барыла. Безнең җирлектә дә районда беренчеләрдән булып үз эшен башлап җибәреп, гаилә фермалары оештыручылар бар. **11 сл**.Хәйретдинов Альберт умартачылык буенча гаилә фермасы төзеде.Хәзерге вакытта анын гаилә фермасында 70 бал корты оясы бар, 1400 кг бал алынган .16,8 га җир участогында фацелия, эспарцет, люцерна чәчелгән.

 Хәйретдинов Рәмис виктория җиләге үстерү эшен уңышлы гына башлап җибәрде. Ул 100000 сумлык 672 кг виктория җиләге үстереп сатты.**12 сл**. Шулай ук эшмәкәр егет бытбылдыклар үрчетеп, аларның йомыркаларын сату белән шөгыльләнә. Авылда халык нигездә авыл хуҗалыгы продукциясен җитештереп көн күрә. 12 айга бер хуҗалыкка уртача керем 54203 сум тәшкил итте. Монын нигезендә ит, сөт, бал, бәрәңге сатудан алынган керем ята. Авылда егермеләп хуҗалыкта 345 умарта оялары исәпләнә. Соңгы елларда бәрәңге уңышы начар дигән сүзне еш ишетергә туры килә. Бездә исә бәрәңгедән мул уңыш алып ,аны сатып акча эшләүчеләр шактый. Тырышкан кеше сугару җаен да, бәрәңге сортын яңа элиталы сортларга алыштыру җаен да таба.

 **13 сл** Хуҗалыктан сөтне шәхси эшмәкәрләр Камалиева Әминә һәм Орлов Валерий җыя. сөтне Макылга ташучы Камалиева январь аена 1 литр сөткә 18 сум белән исәп-хисап ясаса, Норлатка ташучы Орлов 20 сум белән исәп-хисап ясады. Бернинди чикләүләр юк,халык кемгә тели,сөтен шул сөт җыючыга тапшыра. Отчет чорынын 12 аенда 323 т. сөт сатылып,сыер хуҗаларына 4 млн 256 мең сум акча керде. Шуңа өстәп Республикадан 1 баш сыерга 2000 сум исәбеннән 236000 сум субсидия бирелде. Җәйге чорда җитештерелгән продукциягә тиешле бәя булмаган чорда субсидия бирелү җитәкчеләребезнең авылга булган игътибарына тагын бер мисал. Гомер-гомергә сыер асраган авыл халкына шулай ярдәм күрсәтелгәнгә авыл кешесе бик рәхмәтле. Шуның ачык мисалы,терлекнең баш саны кимеми, артуы күзәтелә. Сыер санын 3 башка җиткерүчеләр артты.Авыл җирлегендә бүгенге көндә **316** баш мөгезле эре терлек, **118** баш савым сыеры, **15**ат, **421** баш сарык исәпләнә.

 2012 ел безнең өчен зур борылыш юлы булды.Моңа кадәр “Садриев” КФХ ында эшләүчеләр”Ак Барс Холдинг” составында булган 1 нче номерлы “Ак Барс Кайбыч”агрофирмасына кушылдылар.Җир пайлары өчен исәп-хисап тулысынча ясалды.

 **14 сл АВЫЛ ҖИРЛЕГЕНДӘ ЯШӘҮЧЕЛӘРНЕҢ ШӨГЫЛЕ**

 **15 сл** Авыл җирлеге территориясендә 305 йорт исәптә тора, шуларның 230 ында 816 кеше яши. Аларның 204 е пенсия яшендә, төрле сферада хезмәт куючылар барлык халыкнын 45 % ын тәшкил итә. **16 сл**. Халыкка хезмәт күрсәтүче түбәндәге оешмалар исәпләнә:Кошман төп белем бирү мәктәбе,балалар бакчасы,китапханә,фельдшер-акушерлык пункты,мәдәният йорты,элемтә бүлеге,

4 шәхси кибет.

 Бүгенге көндә авылда үз эшен булдырып,матур итеп яшәүчеләр шактый. Агач эше, кирпеч салу эше, тимер ябыштыру эше булмасын-авыл җирлегендә шуларны матур итеп эшли белүче ир-атларыбыз тирә-як авылларда да дан тота.Авылда шәхси экскаваторы,бульдозеры,бәрәңге утырту,алу җайланмалары булган трактор хуҗалары бар.Әлбәттә,без моңа шатланабыз,чөнки авыл җирендә эшне оештыру өчен аларның һәрберсе кирәк.

 Авыл җирлеге җитәкчелеге эшчәнлегенең төп максаты – халыкның тормыш муллыгын үстерү, социаль-көнкүреш шартларын яхшырту,барлык ихтыяҗларын канәгатьләндерү өчен тиешле шартлар тудыру. 17 **сл.** Юлларны төзекләндерү- бүген авыл җирендә яшәүчеләрне борчыган зур мәсьәлә булып тора. Авыл җирлегендәге юлларның гомуми озынлыгы 7,57 км тәшкил итә.Шуларның 4,5км ына асфальт яки таш җәелгән . Шулай булса да, язгы һәм көзге пычракларда йөреп булмаслык урамнарыбыз да бар әле. Узган елда 400 метр озынлыктагы 1 урамга каты өслекле юл салынды. Аның өчен 1 млн 009 мең сум акча Республика бюджетыннан финансланды. 2014 ел планына 400 метр озынлыкта тагын бер урамга каты өслекле юл ясау керде.Шулай ук “Азамат”ҖЧҖ директоры,авылдашыбыз Садыйков Габделхак абый үз урамына таштан юл салдырачак, ул кирәкле материалны ташытып куйды. Иң мөһиме: авыл җирлегендә елдан-ел каты өслекле авыл юллары саны, озынлыгы арта.

 **18 сл.** Авыл җирлегендә 11,2 км суүткәргеч, 3 башня, 2 каптаж,12 колонка , 6 кое, 9 гидрант бар. Эссе көннәр вакытында авылларда халыкны су белән тәэмин итү буенча эзеклекләр килеп чыгуны санамаганда ,ел дәвамында су буенча проблема юк дип әйтерлек.

**19 сл**. 2013 нче елда судан кулланган өчен халыктан яңа тариф нигезендә 288740 сум күләмендә акча җыелды, шуның **221мең сумы** смета нигезендә кулланылды.

 **20 сл**.Су бәреп чыккан суүткәргеч трубаларны вакытында төзекләндерәбез. Отчет елында Роспотребнадзор 2 тапкыр тикшерү үткәрде. Бүгенге көндә санитар-эпедимиологик заключение алу өстендә эш алып барабыз.

 **21 сл**. Гыйнвар башында республикада өр-яңа социаль проект-авыл урамнарын яктырткыч лампалар белән тәэмин итү программасы эшли башлады.Бу эш безнең районда алданрак башланды: 2013 елда авыл җирлекләренең планына иң зур эш булып урамны яктыртучы утлар челтәренә реконструкция ясау кергән иде һәм без аны уңышлы башкарып чыктык,халык урамнарның якты булуы өчен рәхмәтле.Бер системага салу өчен багана башларына 7км 300 метр озынлыкта бишенче рәт ут чыбыгы сузылды,5 идарә ноктасы җиһазландырылды,яктырткыч лампалар урнаштырылды. Алдагы елларда 35 лампочка янса, бүгенге көндә авыл җирлеген 71 лампочка яктырта. Урамны яктыртучы утлар челтәренә реконстукция ясау авыл җирлеге бюджетына 323мең сумга төште.

**22 сл**.Авыл җирлегендә кеше яши торган 230 йортның 168 ендә телефон бар,104 йортка интернет челтәре һәм 83 йортка кабельле телевидение тоташтырылган.

 **23 сл. ТӨЗЕКЛӘНДЕРҮ**

 Авыл җирлегенә бирелгән вакәләтләр күп булса да,финанслар белән җитәрлек дәрәҗәдә ныгытылмаган. **24 сл**. Төзекләндерү өчен авыл җирлеге бюджетында акча каралмый. Зур эшләрне башкару өчен акча мәсьәләсендә кайчакта халыкка мөрәҗәгать итәргә туры килә.

 **25 сл**.Зиратлар тирәсе авыл халкы көче белән төзекләндерелеп тора. Зиратларыбызның мәйданнары шактый зур: Кече Кошманныкы 39986 кв.м.булса , Олы Кошманныкы тагын да зуррак -57167 кв.м.

Кече Кошман зиратының 425 метр озынлыкта ике ягы халыктан җыйган акчага профнастил рәшәткә белән тотылды. 180 метр озынлыкта өченче ягы өчен материал алынды. Эш башланганнан бирле барлыгы 231600 сум акча җыелды.

 **26 сл**.Авылларны төзек һәм чиста тоту беркайчан да мөхимлеген югалтмый. Авылларны экологик яктан чиста тоту, чүп-чар түктермәү – иң авыр мәсьәләләрнең берсе булып кала бирә .

 **27 сл**. 2013 ел-Татарстан Республикасында Экологик культура һәм әйләнә-тирә мохитны саклау елы дип игълан ителгән иде.Бу өлкәдәге бурычларның күбесе муниципаль берәмлекләр җаваплылыгында икәнен аңлап чисталык өчен көрәш алып бардык. Яз башыннан һәр авыл җирлегенә вәкилләр беркетелде . Санитар икеайлык вакытында авыл эчендәге урамнар чыннан да чистарды, матурланды, күп хуҗалар кисәтүне үтәделәр.Үтәмәгәннәренә ел дәвамында 7 беркетмә төзелде . 28 **сл.** Илкүләм агачлар утырту көнендә яшелләндерү максатыннан күп кенә агачлар утыртылды. 29 **сл**.Бюджет хезмәткәрләре көче белән авыл эчен һәм авыл кырыендагы чүп үләннәре үскән җирләр,таллар басып киткән кизләү буйлары,юл кырыйлары чистартылды.

**30 сл АВЫЛ ҖИРЛЕГЕНДӘ ДЕМОГРАФИК ХӘЛНЕҢ ТОРЫШЫ**

**31 сл**.Бүгенге көндә авыл җирлегендә 816 кеше яши. 32 сл.Аларның уртача яше Кошман авылында 37 яшь,урманчылыкта-43 яшь .**33 сл**.2013 елда 7 бала дөньяга килде. 18 кешенең үлеме теркәлде, үлүчеләр арасында 7 кеше онкологик чир белән якты дөньядан китте. **34 сл**.4 яңа яшь гаилә корылды.

 **35 сл. МӘГАРИФ**

Халыкка хезмәт күрсәтүче учрежденияләрнең эшен контрольләү – авыл җирлеге җитәкчелегенә йөкләнә .

**36 сл**.Кошман төп гомуми белем бирү мәктәбендә 62 укучы белем ала, бу контингент 2020 елга кадәр кимеми. 37 **сл**.Мәктәп белән бер түбә астына урнашкан 30 урынлы балалар бакчасына 37 бала йөри, 4 бала чиратта тора.

38 **сл**.Президентыбыз тарафыннан игълан ителгән “Мәктәбеңә ярдәм ит” акциясендә мәктәпкә 33 кеше 150 мең сумлык ярдәм күрсәтте**. 39 сл**.РФ се программасы кысаларында мәктәптә ел ахырында җылы бәдрәфләр булдырылды.Балалар сәламәтлеген саклауга зур адым ясалды.**40 сл**.Бюджет акчасына балалар бакчасына яңа кроватьлар, өстәл-урындыклар алынды.

 **41 сл.**  **МӘДӘНИ ТОРМЫШ**

**42 сл**.Ел дәвамында үткәрелгән мәдәни чаралар бихисап.Алар барысы да зур хәзерлек белән ,халык яратып кабул иткән тамашалар булды.**43 сл**. Район сабан туенда күрсәтелгән “Кунакчыл татар йорты” күренеше күпләргә ошады **44 сл**.Мәктәп коллективы хәзерләгән “Аулак өй “ кичәсе район күләмендә 2 урынны алды **45 сл**.Авыл җирлегендә Җиңү бәйрәме,Өлкәннәр көне, авыз ачтыру, Корбан бәйрәме - өлкәннәрне җыеп зур хәзерлек белән уза.Урында ятып авыручылар янына хәл белергә өйләренә барабыз.46**сл**.2015 елда Бөек Җиңүнең 70 еллыгын бәйрәм итәчәкбез.Аңа хәзерлек эшләре бара.

 47 **сл**.Яшь көрәшчеләр авылдашларының күркәм традицияләрен дәвам иттерә. **48-49 сл**.Бүгенге көндә 6 егет илебезнең төрле ягында армиядә хезмәт итәләр.

 **50 сл. СӘЛАМӘТЛЕКНЕ САКЛАУ**

 **51 сл.** Кошман фельдшер-акушерлык пунктында республика программасы кысаларында 100000 сумлык ремонт эшләре башкарылса да, авыруларны кабул итү өчен урын кысанрак иде.

**52 сл**. Быел Кошман авылында модульле фельдшер-акушерлык пункты төзеләчәк.53 **сл**.Шулай ук халык сораган тагын бер мәсьәлә уңай якка чишелеш тапты: фельдшер-акушерлык пунктында ике кеше тулы штатта эшли башлады.

 **54сл. ДИНИ ТӘРБИЯ ҺӘМ ИГАНӘЧЕЛЕК**

 55 **сл**. Кошман – ике мәһәлләле авыл. Икесендә дә балаларга һәм хатын-кызларга дини белем бирү оештырылган.

**56 сл**.Олы Кошманда мәчетебез зур,яңа булса да ,дин сабагы алучыларга аерым мәдрәсә булса яхшырак дип Фәрит хәзрәт шул зур эшкә тотынды.

 Россия Федерациясе мөфтиләр Шурасы рәисе Равил Гайнетдиннең фатихасын һәм акчалата ярдәмен алып кайтканга бер ел вакыт узды. Район башлыгыбыз мәдрәсә төзү идеясен күтәреп алды һәм һәрвакыт булышып тора. Шул вакыт эчендә 12 гә 10 зурлыгындагы мәдрәсә төзелеп бетү алдында тора,чөнки иганәчеләр ярдәме зур булды.

 57 **сл**.Тирә-як авыллар белән чагыштырганда безнең мактап әйтерлек үзенчәлекле ягыбыз бар .Сабан туен үзебезнең җирлектә үсеп чыгып чын эш кешесе итеп таныткан егет-кызларның бүләкләре белән күңелле итеп уздырабыз.58 **сл**. 2013 елда Сабантуйны үткәрүдә 22 кеше 53000 сумлык ярдәм күрсәттеләр.

 **59 сл**.Муниципаль берәмлекләр арасында республикада уздырылган смотр бәйгедә җиңеп Республика көне алдыннан безнең авыл җирлегенә Президент Рөстәм Миннеханов “Нива”машинасы тапшырды.Әлеге машина авыл җирлегенә хас проблемаларны үзвакытында хәл итәргә мөмкинлек бирә. Гомумән,соңгы елларда Республика җитәкчелегенең авыл җирлекләренә булган зур игътибарын тоябыз,вәкаләтләр киңәйтелә,матди-техник тәэмин ителеш яхшыртыла,җирле үзидарә җитәкчеләрен һәм хезмәткәрләрен хезмәт хакы белән тәэмин итү үсә.

Җирле үзидарә үсеше һәм аңа күрсәтелгән ярдәм өчен Президентыбыз Рөстәм Нургалиевич Миннехановка,хөрмәтле Фәрит Хәйруллович Сезгә, Муниципаль берәмлекләр Советы рәисе Минсәгыйть Закирович Шакировка, район башлыгыбыз Альберт Илгизәрович Рәхматуллинга без, авыл җирлеге башлыклары, чиксез рәхмәтле .

  **60 сл**. Үзегез күргәнчә, авыл жирлеге Советының эшчәнлеге күпкырлы. Бу эшчәнлекне тиешле югарылыкта оештыру өчен һәм республика бәйгесендә катнашып ,авыл җирлекләренә социаль инфраструктураны төзекләндерүгә һәм үстерүгә, матди-техник базаны ныгытуга бирелүче 1 миллионлык грантны алу өчен алга таба да тырышып эшләрбез дип ышандырам.

 **61 сл**. Игътибарыгыз өчен рәхмәт.